pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ครอบครัว “น้องน้ำหวาน” นักกีฬาเพาะกายทีมชาติไทย ร้องขอความเป็นธรรมจากกระทรวงยุติธรรม กรณีถูกเจ้าหน้าที่รัฐเรียกรับผลประโยชน์จากการก่อสร้างอพาร์ทเมนต์ของครอบครัวในจังหวัดสมุทรปราการ
วันจันทร์ที่ 2 ตุลาคม 2560
ครอบครัว “น้องน้ําหวาน” นักกีฬาเพาะกายทีมชาติไทย ร้องขอความเป็นธรรมจากกระทรวงยุติธรรม กรณีถูกเจ้าหน้าที่รัฐเรียกรับผลประโยชน์จากการก่อสร้างอพาร์ทเมนต์ของครอบครัวในจังหวัดสมุทรปราการ
ครอบครัว “น้องน้ําหวาน” นักกีฬาเพาะกายทีมชาติไทย ร้องขอความเป็นธรรมจากกระทรวงยุติธรรม กรณีถูกเจ้าหน้าที่รัฐเรียกรับผลประโยชน์จากการก่อสร้างอพาร์ทเมนต์ของครอบครัวในจังหวัดสมุทรปราการ
ในวันจันทร์ที่ ๒ ตุลาคม ๒๕๖๐ เวลา ๑๓.๐๐ น.
ณ บริเวณด้านหน้าศูนย์บริการร่วมกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
รับเรื่องจากนางสุนันท์ จารุไพโรจน์ มารดานางสาวกมลวรรณ จารุไพโรจน์
หรือ น้องน้ําหวาน นักกีฬาเพาะกายทีมชาติไทย นางสาวพรพิมล จารุไพโรจน์ พี่สาว
และทนายสงกรานต์ อริยะทรัพย์ ประธานเครือข่ายต่อต้านการบ่อนทําลาย ชาติ ศาสนา พระมหากษัตริย์
เพื่อขอความเป็นธรรมกรณีถูกเจ้าหน้าที่รัฐเรียกรับผลประโยชน์
จากการก่อสร้างอพาร์ทเมนต์ของครอบครัวในจังหวัดสมุทรปราการ
รองปลัดกระทรวงยุติธรรม กล่าวว่า จากกรณีดังกล่าว นางสุนันท์ฯ และครอบครัว
ขอรับความช่วยเหลือจากกระทรวงยุติธรรม ใน ๒ เรื่อง คือ
๑. ขอให้รัฐมนตรีว่าการกระทรวงยุติธรรม ในฐานะประธานศูนย์อํานวยการต่อต้านการทุจริตแห่งชาติ (ศอตช.)
ตรวจสอบข้อเท็จจริงกับเจ้าหน้าที่รัฐที่ปฏิบัติหน้าที่โดยมิชอบหรือละเว้นการปฏิบัติหน้าที่โดยทุจริต
และในความผิดอื่นที่เกี่ยวข้อง
๒. ส่วนกรณีที่อ้างว่าถูกข่มขู่เพื่อเรียกรับเงิน กระทรวงยุติธรรม โดยศูนย์รับเรื่องราวร้องทุกข์ฯ
จะต้องตรวจสอบข้อเท็จจริง หากพบว่า นางสุนันท์ฯ และครอบครัวถูกข่มขู่
จะส่งเรื่องให้กรมคุ้มครองสิทธิและเสรีภาพ พิจารณาให้ความช่วยเหลือในด้านการคุ้มครองพยานต่อไป
รัฐบาลไทย-ข่าวทำเนียบรัฐบาล-รัฐบาลปรับหลักเกณฑ์ลงโทษทางวินัยข้าราชการพลเรือนให้เป็นมาตรฐานเดียวกัน
วันศุกร์ที่ 17 มีนาคม 2560
รัฐบาลปรับหลักเกณฑ์ลงโทษทางวินัยข้าราชการพลเรือนให้เป็นมาตรฐานเดียวกัน
รัฐบาลกําหนดหลักเกณฑ์การลงโทษข้าราชการพลเรือนที่กระทําความผิดทางวินัยอย่างร้ายแรงและพ้นจากราชการแล้วให้เป็นมาตรฐานเดียวกับข้าราชการที่ยังปฏิบัติหน้าที่อยู่
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดหลักเกณฑ์การลงโทษข้าราชการพลเรือนที่กระทําความผิดทางวินัยอย่างร้ายแรงและพ้นจากราชการแล้วให้เป็นมาตรฐานเดียวกับข้าราชการที่ยังปฏิบัติหน้าที่อยู่ด้วยการแก้ไขกฎหมาย 5 ฉบับ ได้แก่ พ.ร.บ.ระเบียบข้าราชการรัฐสภา พ.ร.บ.ระเบียบข้าราชการครูและบุคลากรทางการศึกษา พ.ร.บ.ตํารวจแห่งชาติ และพ.ร.บ.ระเบียบข้าราชการพลเรือนในสถาบันอุดมศึกษา กําหนดให้หน่วยงานต้นสังกัดต้องเริ่มกระบวนการสอบสวนภายใน 1 ปี และสั่งลงโทษภายใน 3 ปี นับจากวันที่ผู้นั้นพ้นจากราชการ แต่หากสํานักงาน ป.ป.ช. หรือ ป.ป.ท. เป็นผู้ชี้มูลความผิดให้สามารถสอบสวนและลงโทษได้โดยไม่มีเงื่อนไขเวลา ทั้งนี้ เพื่อให้เกิดความเป็นธรรมกับประชาชนทุกกลุ่ม และลดปัญหาการทุจริตคอร์รัปชันในวงราชการให้น้อยลง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้บัญชาการกองกำลังสหรัฐอเมริกาภาคพื้นเอเชียแปซิฟิกเข้าเยี่ยมคารวะนายกรัฐมนตรี
วันอังคารที่ 14 กุมภาพันธ์ 2560
ผู้บัญชาการกองกําลังสหรัฐอเมริกาภาคพื้นเอเชียแปซิฟิกเข้าเยี่ยมคารวะนายกรัฐมนตรี
ผู้บัญชาการกองกําลังสหรัฐอเมริกาภาคพื้นเอเชียแปซิฟิกเข้าเยี่ยมคารวะนายกรัฐมนตรี
วันนี้ (14 ก.พ. 60) เวลา 15.30 น. พลเรือเอกแฮร์รี บี แฮริส จูเนียร์ (Adm. Harry B. Harris, Jr.) ผู้บัญชาการกองกําลังสหรัฐอเมริกาภาคพื้นแปซิฟิก เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีที่พลเรือเอกแฮร์รี บี แฮริส จูเนียร์ ผู้บัญชาการกองกําลังสหรัฐอเมริกาภาคพื้นแปซิฟิก เดินทางมาเยือนไทย เพื่อเข้าร่วมพิธีเปิดการฝึก Cobra Gold 2017 พร้อมแสดงความยินดีในโอกาสที่นายโดนัล ทรัมป์ ได้รับตําแหน่งประธานาธิบดีสหรัฐฯ คนที่ 45
โอกาสนี้พลเรือเอกแฮร์รีฯ แสดงความเสียใจต่อการสวรรคตของพระบาทสมเด็จพระปรมินทรมหาภูมิพลอดุลยเดช และถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 พร้อมยืนยันความสัมพันธ์อันดีระหว่างไทยและสหรัฐฯ ในทุกด้าน รวมถึงความสัมพันธ์ระหว่างกองทัพ โดยเชื่อมั่นว่าประธานาธิบดีสหรัฐฯ พร้อมส่งเสริมความเป็นหุ้นส่วนทางยุทธศาสตร์ระหว่างไทยและสหรัฐฯ ตลอดจนความเจริญรุ่งเรืองของภูมิภาคเอเชียแปซิฟิก
พลเรือเอกแฮร์รีฯ กล่าวถึงการฝึก Cobra Gold ว่าเป็นการฝึกร่วม/ผสมขนาดใหญ่ระหว่างกองทัพกับกองกําลังสหรัฐฯ ภาคพื้นแปซิฟิกและมิตรประเทศ โดยในปีนี้มีประเทศเข้าร่วมฝึก 29 ประเทศ ซึ่งนายกรัฐมนตรีเห็นว่าการสนับสนุนความร่วมมือระหว่างกองทัพไทยกับสหรัฐฯ จะเป็นรากฐานสําคัญที่จะยกระดับความสัมพันธ์และความร่วมมือระหว่างทั้งสองประเทศให้แน่นแฟ้นยิ่งขึ้น
นายกรัฐมนตรีแสดงความชื่นชมสหรัฐฯ ที่เห็นความสําคัญต่อการรักษาปฏิสัมพันธ์ ทั้งความต่อเนื่องในรูปแบบโครงการฝึกผสมร่วม การพัฒนาบุคลากร การจัดหา ส่งกําลังและซ่อมบํารุงยุทโธปกรณ์ ทั้งนี้นายกรัฐมนตรีหวังให้สหรัฐฯ สนับสนุนด้านการศึกษา ซึ่งจะเป็นความร่วมมือที่เกิดประโยชน์แก่ทั้งสองฝ่าย
ทั้งสองฝ่ายเห็นพ้องว่าปฏิบัติการรักษาสันติภาพเป็นภารกิจที่ทุกประเทศต้องร่วมมือกัน โดยนายกรัฐมนตรีกล่าวว่าไทยให้ความสําคัญต่อการรักษาสันติภาพในเวทีระหว่างประเทศ จึงขอย้ําความพร้อมของไทยในการสนับสนุนด้านการพัฒนา และหวังว่าทั้งสองฝ่ายจะสามารถแสวงหาช่องทางความร่วมมือในรูปแบบความเป็นหุ้นส่วนเพื่อประโยชน์ต่อภูมิภาคต่อไป
รัฐบาลไทย-ข่าวทำเนียบรัฐบาล-สำนักงานเศรษฐกิจการเกษตรชี้แจงประเด็น ข้อกล่าวหาราคาสินค้าเกษตรตกต่ำ
วันอังคารที่ 13 พฤศจิกายน 2561
สํานักงานเศรษฐกิจการเกษตรชี้แจงประเด็น ข้อกล่าวหาราคาสินค้าเกษตรตกต่ํา
สํานักงานเศรษฐกิจการเกษตรชี้แจงประเด็น ข้อกล่าวหาราคาสินค้าเกษตรตกต่ํา
วันที่ 8 พฤศจิกายน 2561 นางสาวจริยา สุทธิไชยา เลขาธิการสํานักงานเศรษฐกิจการเกษตร กระทรวงเกษตรและสหกรณ์ ชี้แจงประเด็นข้อกล่าวหาราคาสินค้าเกษตรตกต่ํา ตามที่เฟซบุ๊ก Decharut Sukkumnoed อาจารย์คณะเศรษฐศาสตร์ มหาวิทยาลัยเกษตรศาสตร์ ตั้งข้อสังเกตเรื่องราคาสินค้าเกษตรตกต่ํา โดยเปรียบเทียบดัชนีราคาสินค้าเกษตรที่เกษตรกรขายได้จากข้อมูลของ สศก. พร้อมมีภาพตารางแสดงดัชนีราคาสินค้าเกษตรที่ลดลงอย่างต่อเนื่อง ในประเด็น ดังนี้ 1. สรุปภาพรวมว่า ราคาสินค้าเกษตรต่ําสุดในรอบ 9 ปี นับจากไตรมาสที่ 3 ในปี 2552 โดยไตรมาสที่ 3 ปี 2561 ดัชนีราคาฯ ลดลงเหลือ 126.6 จากที่เคยอยู่ในระดับ 143.5 ในปี 2557 และ 2. มูลค่าผลผลิตทางการเกษตรของประเทศลดลงในอัตราร้อยละ 2.23 ต่อปี โดยในปี 2556 เหลือ 1.42 ล้านบาท และ ปี 2560 เหลือ 1.14 ล้านบาท พร้อมทั้งคาดการณ์ว่า ในปี 2561 มีแนวโน้มจะลดลงอีกเช่นกัน
ข้อเท็จจริง
1. สถานการณ์ราคาสินค้าเกษตร ในช่วงไตรมาสที่ 3 (เดือนกรกฎาคม - กันยายน) วัดจากดัชนีราคาสินค้าเกษตร ปี 2548 ซึ่งมีค่าเท่ากับ 100 และจากการวิเคราะห์ในช่วง 9 ปีที่ผ่านมาตั้งแต่ปี 2552 - 2561 พบว่า ปี 2552 เป็นปีที่ดัชนีราคาสินค้าเกษตรต่ําสุด ในรอบ 9 ปี คือ อยู่ที่ระดับ 119.77 โดยปี 2557 อยู่ที่ระดับ 142.21 และปี 2561 อยู่ที่ระดับ 126.60
2. มูลค่าผลผลิตทางการเกษตรของประเทศมีแนวโน้มลดลง โดยปี 2556 มูลค่าผลผลิตทางการเกษตรอยู่ที่ 1.42 ล้านล้านบาท ซึ่งลดลงในอัตราร้อยละ 2.23 เหลือ 1.14 ล้านล้านบาท ในปี 2560 อันเป็นผลกระทบจากเกิดปรากฎการณ์เอลนิโญในประเทศไทยที่รุนแรงมากในช่วงปลายปี 2557 จนถึงต้นปี 2559 ทําให้ผลผลิตพืชสําคัญ คือ ข้าวนาปรังลดลงอย่างมาก รวมทั้งพืชไร่ ซึ่งภาครัฐได้มีมาตรการช่วยเหลือชดเชยความเสียหายให้กับเกษตรกรในพื้นที่ประสบภัยแล้งดังกล่าวและเป็นกรณีพิเศษด้วยแล้ว รวมทั้งปรับระบบการบริหารจัดการน้ําและการผลิตการเกษตรให้เหมาะสมกับสภาพพื้นที่ เช่นปลูกพืชใช้น้ําน้อย ปรับเปลี่ยนการผลิตตาม Agri-Map
3. ปี 2561 สศก. คาดว่ามูลค่าผลผลิตสินค้าเกษตรจะเพิ่มขึ้นเมื่อเทียบกับปี 2560 ซึ่งเป็นผลมาจากผลผลิตสินค้าเกษตรที่สําคัญเพิ่มขึ้น อาทิ ข้าว ข้าวโพดเลี้ยงสัตว์ อ้อยโรงงาน สับปะรด ยางพารา ปาล์มน้ํามัน และไม้ผล (ลําไย ทุเรียน และมังคุด) จากปัจจัยบวกมาจากสภาพอากาศและปริมาณน้ําที่เอื้ออํานวย ประกอบกับสินค้าสําคัญ เช่น ข้าว มันสําปะหลัง ข้าวโพดเลี้ยงสัตว์ ผลไม้ ตลาดยังมีความต้องการอย่างต่อเนื่อง
--------------------------
รัฐบาลไทย-ข่าวทำเนียบรัฐบาล-เกษตรฯ สานต่อศาสตร์พระราชา พัฒนางานวิจัยเพื่อการทำฝนหลวง
วันพฤหัสบดีที่ 25 มกราคม 2561
เกษตรฯ สานต่อศาสตร์พระราชา พัฒนางานวิจัยเพื่อการทําฝนหลวง
เกษตรฯ สานต่อศาสตร์พระราชา พัฒนางานวิจัยเพื่อการทําฝน พัฒนาการบิน เพื่อให้การปฏิบัติการฝนหลวงมีประสิทธิภาพมากยิ่งขึ้น พร้อมเตรียมแผนปฏิบัติการฝนหลวงรับมือช่วงเข้าฤดูแล้ง 1 มี.ค.นี้
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานในงานวันคล้ายวันสถาปนากรมฝนหลวงและการบินเกษตรครบรอบปีที่ 5 วันที่ 25 มกราคม 2561 ณ กรมฝนหลวงและการบินเกษตร ว่า ตลอดระยะเวลา 5 ปีที่ผ่านมา บุคลากรของกรมฝนหลวงและการบินเกษตร ได้ทุ่มเทแรงกายแรงใจ ในการวิจัยและพัฒนาเทคโนโลยีฝนหลวงเสมอมา ตามตําราพระราชทานฝนหลวง ซึ่งเป็นศาสตร์พระราชาที่สามารถช่วยเหลือประชาชนในประเทศ ตลอดจนเผยแผ่แนวทางการแก้ไขปัญหาภัยแล้งไปยังต่างประเทศเพื่อช่วยเหลือประชาชนทั่วไปในระดับโลกด้วย จึงขอให้บุคลากรของกรมฝนหลวงและการบินเกษตร มีความมุ่งมั่นและพัฒนางานเกี่ยวกับการปฏิบัติการฝนหลวงให้ดียิ่งขึ้นต่อๆ ไป สนองงานตามโครงการพระราชดําริฝนหลวงที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ได้ทรงพระราชดําริขึ้นเพื่อช่วยบรรเทาปัญหาความทุกข์ยากของเกษตรกรและประชาชน ที่ประสบกับความ แห้งแล้ง ขาดแคลนน้ําเพื่อการอุปโภค บริโภค
สําหรับแผนระยะต่อไปกระทรวงเกษตรฯ โดยกรมฝนหลวง จะเร่งพัฒนาให้การปฏิบัติการฝนหลวงแก้ไขปัญหาในเรื่องการขาดแคลนน้ําได้อย่างยั่งยืน โดยร่วมมือกับหน่วยงานที่เกี่ยวข้องทั้งในและต่างประเทศ เพื่อพัฒนาให้การทําฝนหลวงมีประสิทธิภาพ ประสิทธิผล และมีความแม่นยํามากยิ่งขึ้น ทั้งการกําหนดพื้นที่ฝนตก การดูแลสภาพอากาศ ในสภาพอากาศแปรปรวน การลดปัญหาหมอกควันและไฟป่า ที่ในอนาคตฝนหลวงองค์กรหนึ่งในการแก้ไขปัญหาดังกล่าวมากขึ้น ส่วนภารกิจหลักในการปฏิบัติฝนหลวง โดยเฉพาะช่วงเข้าสู่ฤดูแล้งในปี 2561 นี้ กรมฝนหลวงและการบินเกษตรได้เตรียมการติดตามสภาพอากาศจากกรมอุตุนิยมวิทยาถึงช่วงเวลา และพื้นที่ใดจะได้ผลกระทบภัยแล้ง ซึ่งในวันที่ 1 มีนาคม นี้ที่คาดการณ์ว่าจะเข้าสู่ฤดูแล้ง กรมฝนหลวงและการบินเกษตรกําหนดเปิดปฏิบัติการฝนหลวงประจําปี โดยกําหนดพื้นที่เป้าหมายหลักในเบื้องต้นคือ พื้นที่ภาคเหนือ และภาคตะวันออกเฉียงเหนือและมีการติดตามสภาพอาหารในแต่ละพื้นที่เป็นระยะๆ อย่างใกล้ชิดด้วย รวมถึงทํางานร่วมกับกรมชลประทานในการติดตามสถานการณ์น้ําในอ่างเก็บน้ําต่างๆ ทั่วประเทศ แม้ว่าปีนี้ปริมาณน้ํากักเก็บในเขื่อนต่างๆ จะมากกว่าช่วง 2 ปีที่ผ่านมาร้อยละ 60 แต่ก็ต้องใช้น้ําอย่างประหยัดและมีปริสิทธิภาพ โดยเฉพาะเกษตรกรที่ต้องเชื่อฟังเจ้าหน้าที่และทําการเกษตรตามแผนบริหารจัดการน้ําที่ภาครัฐแนะนําก็คาดว่าสถานการณ์เพื่อการเพาะปลูกปีนี้จะอยู่ในเกณฑ์ที่ดี
ด้านแผนการพัฒนาบุคลากรของกรมฝนหลวงและการบินเกษตรที่ปัจจุบันมีเพียง 507 คน กระทรวงเกษตรฯ ก็เตรียมแผนการเพิ่มอัตรากําลังของเจ้าหน้าที่กรมฝนหลวงให้เพียงพอและครอบคลุมภารกิจมากยิ่งขึ้น โดยเฉพาะการพัฒนาบุคลากรที่มีความเชี่ยวชาญด้านวิทยาศาสตร์ด้านการทําฝนหลวงที่ถือเป็นความเชี่ยวชาญเฉพาะด้านให้มากขึ้นในรูปแบบโรงเรียนฝนหลวง ทั้งด้านพัฒนางานวิจัยเพื่อการทําฝน และการพัฒนาการบิน ที่ซึ่งอยู่ในแผนปี 2561 – 2565 ด้วย
......................................
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กบข. พัฒนา My GPF แอปพลิเคชันใหม่  เพื่อสมาชิก
วันอังคารที่ 19 มีนาคม 2562
กบข. พัฒนา My GPF แอปพลิเคชันใหม่  เพื่อสมาชิก
กบข. มุ่งพัฒนาเมนูใน My GPF แอปพลิเคชัน อย่างต่อเนื่อง เพื่อยกระดับการให้บริการสมาชิก กบข. แบบครบวงจร ชู 5 เมนูแนะนํา ตอบโจทย์ไลฟ์สไตล์สมาชิกยุคดิจิทัล
นายวิทัย รัตนากร เลขาธิการคณะกรรมการกองทุนบําเหน็จบํานาญข้าราชการ เปิดเผยว่า ตั้งแต่ 18 มีนาคมนี้ เป็นต้นไป กบข. เปิดให้สมาชิกดาวน์โหลดและอัปเดต My GPF แอปพลิเคชัน เวอร์ชั่นล่าสุด ที่มาพร้อมกับรายละเอียดการใช้งานใหม่ ๆ ที่ตอบโจทย์ความสนใจและการใช้งานของสมาชิกอย่างเต็มรูปแบบ เพื่อมอบประสบการณ์ที่ดีที่สุดให้กับสมาชิก กบข. ทุกท่าน โดยมี 5 เมนูแนะนํา ได้แก่
เมนูบัญชีของฉัน สมาชิกสามารถเช็คยอดเงินออมในบัญชี ดูยอดเงินสะสมของตนเองและเงินสมทบจากรัฐ ดูผลตอบแทนเฉลี่ย 3 ปีย้อนหลัง หรือ ผลตอบแทนตั้งแต่เริ่มลงทุนได้ ซึ่งจะทําให้สมาชิกสามารถตรวจสอบความเคลื่อนไหวในบัญชีได้ตลอดเวลา และยังเห็นการเติบโตของผลตอบแทนในระยะยาวของตนเอง อีกทั้งยังสามารถดาวน์โหลดใบแจ้งยอดเงินสมาชิกประจําปี เพื่อเป็นหลักฐานยื่นลดหย่อนภาษีประจําปีได้ รวมถึงสามารถใช้บริการออมเพิ่มและเลือกแผนการลงทุนได้จากเมนูนี้โดยตรง
เมนูสิทธิพิเศษ มีการจัดแบ่งหมวดหมู่ สิทธิพิเศษ สวัสดิการ ส่วนลดร้านค้าตามไลฟ์สไตล์ของสมาชิก
เมนูส่วนลดและโปรโมชั่น เพิ่มความสะดวกให้กับสมาชิกในการใช้สิทธิส่วนลดต่าง ๆ ณ ร้านค้าที่ร่วมรายการ โดยกดรับสิทธิพิเศษ ส่วนลดจากแอพพลิเคชันได้ทันที
เมนูนัดหมายข้อมูลทางการเงิน ที่เปิดให้สมาชิกจองเวลานัดหมายเพื่อพูดคุยปรึกษาข้อมูลทางการเงิน ครอบคลุมเรื่องการเลือกแผนการลงทุนกับ กบข. การใช้สิทธิ์ลดหย่อนภาษี และข้อมูลผลิตภัณฑ์ทางการเงินต่าง ๆ
เมนูแผนเกษียณของฉัน โปรแกรมคํานวณประมาณการเงินที่คาดว่าสมาชิกจะได้รับจาก กบข. และกรมบัญชีกลาง เปรียบเทียบกับจํานวนเงินที่สมาชิกต้องการใช้รายเดือนหลังเกษียณ โดยสมาชิกสามารถระบุจํานวนเงินที่ต้องการใช้หลังเกษียณได้ หากสมาชิกต้องการข้อมูลเพิ่มเติมประกอบการตัดสินใจในการวางแผนการบริหารเงิน สามารถติดต่อศูนย์ข้อมูลทางการเงิน เพื่อนัดหมายปรึกษาผู้เชี่ยวชาญของ กบข. ได้
สมาชิกสามารถดาวน์โหลดหรืออัปเดต My GPF แอปพลิเคชัน เวอร์ชันล่าสุดได้ทั้ง iOS และ Android โดยเข้าที่ Store แล้วพิมพ์คําว่า “GPF” หรือ “กบข.” สอบถามข้อมูลเพิ่มเติมได้ที่ Facebook กบข. หรือ Line @ GPF Community หรือติดต่อศูนย์บริการสมาชิก โทร. 1179
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน มีมูลค่าสินทรัพย์สุทธิประมาณ 899,076 ล้านบาท (ข้อมูล ณ 28 ก.พ. 2562)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , มือถือ 099-465-6249, raviwan@gpf.or.th
รัฐบาลไทย-ข่าวทำเนียบรัฐบาล-เจโทร ยืนยันภาคเอกชนญี่ปุ่นยังคงให้ความเชื่อมั่นการลงทุนในประเทศไทย และพร้อมขยายการลงทุนมากขึ้นในอนาคต
วันศุกร์ที่ 17 กรกฎาคม 2563
เจโทร ยืนยันภาคเอกชนญี่ปุ่นยังคงให้ความเชื่อมั่นการลงทุนในประเทศไทย และพร้อมขยายการลงทุนมากขึ้นในอนาคต
เจโทร ยืนยันภาคเอกชนญี่ปุ่นยังคงให้ความเชื่อมั่นการลงทุนในประเทศไทย และพร้อมขยายการลงทุนมากขึ้นในอนาคต
วันนี้ (วันศุกร์ที่ 17 กรกฎาคม 2563) เวลา 08.40 น. ณ ห้องรับรอง 1 ตึกบัญชาการ 1 ทําเนียบรัฐบาล นายทาเคทานิ อัทสึชิ (Mr. TAKETANI Atsushi) ประธานองค์การส่งเสริมการค้าต่างประเทศของญี่ปุ่น (Japan External Trade Organization: JETRO) กรุงเทพฯ เข้าเยี่ยมคารวะ นายเทวัญ ลิปตพัลลภ รัฐมนตรีประจําสํานักนายกรัฐมนตรี เพื่อรายงานสรุปการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย ประจําครึ่งแรกของปี 2563 สรุปสาระสําคัญการหารือ ดังนี้
รัฐมนตรีประจําสํานักนายกรัฐมนตรีกล่าวต้อนรับและยินดีที่ได้พบประธานเจโทรอีกครั้ง พร้อมทั้งขอบคุณเจโทรที่รายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทยทุก ๆ ครึ่งปีมาอย่างต่อเนื่อง ซึ่งรายงานดังกล่าวเป็นประโยชน์ต่อรัฐบาลไทยในการกําหนดทิศทางนโยบายเศรษฐกิจให้เหมาะสมกับความต้องการของภาคเอกชน โดยเฉพาะญี่ปุ่นซึ่งเป็นคู่ค้าและนักลงทุนที่สําคัญของไทย ตลอดจนขอบคุณภาคเอกชนญี่ปุ่นที่ร่วมบริจาคเงินและสนับสนุนเวชภัณฑ์เป็นส่วนช่วยในการป้องกันการแพร่ระบาดของโรคโควิด-19 และช่วยให้มาตรการในการควบคุมโควิด-19 ของไทยสําเร็จ และสะท้อนให้เห็นถึงความเป็นมิตรที่แน่นแฟ้นแม้ในสถานการณ์ที่ยากลําบาก
ประธานเจโทรขอบคุณรัฐมนตรีประจําสํานักนายกรัฐมนตรีที่สละเวลาให้เข้าพบในวันนี้ ชื่นชมการดําเนินมาตรการของไทยในการควบคุมการแพร่ระบาดของไวรัสโควิด-19 อย่างมีประสิทธิภาพได้รับการยอมรับ ซึ่งทําให้ภาคเอกชนญี่ปุ่นเชื่อมั่นว่าไทยเป็นประเทศที่ปลอดภัย โดยเอกชนญี่ปุ่นพร้อมสนับสนุนการดําเนินมาตรการของไทยดังกล่าว นอกจากนี้ จากผลการสํารวจแสดงให้เห็นว่านักลงทุนญี่ปุ่นส่วนใหญ่ยังคงให้ความเชื่อมั่นต่อการลงทุนในประเทศไทยและมีแนวโน้มขยายการลงทุนต่อไปในอนาคต อย่างไรก็ตาม นักลงทุนญี่ปุ่นมุ่งหวังว่าสถานการณ์ทางเศรษฐกิจของไทยในครึ่งปีหลังจะฟื้นตัวขึ้น
ในโอกาสนี้ ทั้งสองฝ่ายได้หารือร่วมกันในประเด็นเกี่ยวกับมาตรการผ่อนคลายต่อสถานการณ์โควิด-19 ของทั้งสองประเทศ ซึ่งไทยชื่นชมข้อริเริ่มของรัฐบาลญี่ปุ่นในการทดลองผ่อนคลายมาตรการเข้าเมืองให้กับนักธุรกิจและผู้เชี่ยวชาญจากไทย เวียดนาม ออสเตรเลีย และนิวซีแลนด์ ซึ่งสอดคล้องกับแนวทางของรัฐบาลไทย อย่างไรก็ตาม การผ่อนคลายมาตรการดังกล่าวจะต้องให้ความสําคัญกับมาตรการป้องกันโรคเป็นอันดับแรก ทั้งนี้ รัฐมนตรีประจําสํานักนายกรัฐมนตรีขอให้มั่นใจว่ารัฐบาลตั้งใจทํางานเพื่อบริหารจัดการสถานการณ์ให้ดีที่สุด ให้ความท้าทายที่เกิดขึ้นทั่วโลกนี้มีผลกระทบต่อความสัมพันธ์และความเชื่อมโยงทางเศรษฐกิจระหว่างไทยกับญี่ปุ่นน้อยที่สุดเท่าที่จะเป็นไปได้
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาสภาพจิตใจเด็กหญิงวัย 11 ปี ที่ถูกเพื่อนร่วมงานของพ่อ-แม่ ล่วงละเมิดทางเพศ ที่ จ.ตรัง และช่วยเหลือครอบครัวผู้ด้อยโอกาสทางสังคมที่ จ.พระนครศรีอยุธยา
วันจันทร์ที่ 3 กรกฎาคม 2560
รมว.พม. กําชับ จนท. เร่งเยียวยาสภาพจิตใจเด็กหญิงวัย 11 ปี ที่ถูกเพื่อนร่วมงานของพ่อ-แม่ ล่วงละเมิดทางเพศ ที่ จ.ตรัง และช่วยเหลือครอบครัวผู้ด้อยโอกาสทางสังคมที่ จ.พระนครศรีอยุธยา
รมว.พม. กําชับ จนท. เร่งเยียวยาสภาพจิตใจเด็กหญิงวัย 11 ปี ที่ถูกเพื่อนร่วมงานของพ่อ-แม่ ล่วงละเมิดทางเพศ ที่ จ.ตรัง และช่วยเหลือครอบครัวเด็กหญิงวัย 14 ปี เรียนดี ครอบครัวยากจน ต้องขาดเรียน เพื่อดูแลพ่อและย่าที่พิการ ที่ จ.พระนครศรีอยุธยา
วันนี้ (3 ก.ค. 60) เวลา 07.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 663/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีเด็กหญิงวัย 11 ปี ถูกชายหนุ่มอายุ 19 ปี ก่อเหตุล่วงละเมิดทางเพศ ซึ่งผู้ก่อเหตุดังกล่าวเป็นเพื่อนร่วมงานของพ่อกับแม่ของเด็กหญิงที่พักในแคมป์คนงานด้วยกัน ทีอําเภอย่านตาขาว จังหวัดตรัง นั้น ตนได้กําชับให้พัฒนาสังคมและความมั่นคงของมนุษย์จังหวัดตรัง (พมจ.ตรัง) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมเร่งเยียวยาสภาพจิตใจของเด็กหญิงอย่างใกล้ชิด เพื่อให้เด็กหญิงสามารถกลับไปใช้ชีวิตในสังคมต่อไปได้อย่างปกติสุข อีกทั้ง ร่วมกันกําหนดแนวทางการช่วยเหลือตามภารกิจด้านเด็กของกระทรวง พม. ในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีเด็กหญิงอายุ 14 ปี นักเรียนชั้น ม.3 เป็นเด็กเรียนดี ต้องรับภาระในการดูแลพ่ออายุ 40 ปี ที่ป่วยพิการเป็นอัมพาต และย่าแก่ชราอายุ 71 ปี ที่พิการเป็นใบ้และหูหนวก รวมทั้งมีน้องชายอายุ 13 ปี อีก 1 คน ทําให้เด็กหญิงดังกล่าวต้องขาดเรียนและไปโรงเรียนสายบ่อยครั้ง เนื่องจากต้องอยู่ดูแลพ่อและย่าที่ป่วย ครอบครัวมีฐานะยากจน ที่อําเภอผักไห่ จังหวัดพระนครศรีอยุธยา นั้น ตนได้กําชับให้พัฒนาสังคมและความมั่นคงของมนุษย์จังหวัดพระนครศรีอยุธยา (พมจ.พระนครศรีอยุธยา) พร้อมหน่วยงานที่เกี่ยวข้องในพื้นที่สังกัดกระทรวง พม. เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจของกระทรวง พม. พร้อมมอบสิ่งของเครื่องใช้ที่จําเป็นและอุปกรณ์การเรียน อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ป่วยอย่างต่อเนื่อง และด้านการศึกษาของเด็กทั้ง 2 คนในระยะยาว และการปรับปรุงสภาพที่อยู่อาศัยให้ถูกสุขลักษณะ มีความมั่นคง และปลอดภัยเหมาะสําหรับผู้พิการและผู้สูงอายุ นอกจากนี้ ยังให้คําปรึกษาแนะนําในเรื่องสวัสดิการสังคมตามความเหมาะสมในระยะยาวต่อไป
รัฐบาลไทย-ข่าวทำเนียบรัฐบาล-รมช.อุตสาหกรรม ตรวจเยี่ยมและให้กำลังใจผู้ประกอบการแปรรูปผลไม้ จ.จันทบุรี
วันจันทร์ที่ 5 กุมภาพันธ์ 2561
รมช.อุตสาหกรรม ตรวจเยี่ยมและให้กําลังใจผู้ประกอบการแปรรูปผลไม้ จ.จันทบุรี
รมช.อุตสาหกรรม ตรวจเยี่ยมและให้กําลังใจผู้ประกอบการแปรรูปผลไม้ จ.จันทบุรี
วันนี้ (5 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรมอุตสาหกรรม ลงพื้นที่ตรวจราชการในการประชุมคณะรัฐมนตรีอย่างเป็นทางการนอกสถานที่ ครั้งที่1/2561 โดยเยี่ยมชมโรงงานของบริษัท สยามโปรฟรุ๊ต จํากัด ตําบลแสลง อําเภอเมือง จังหวัดจันทบุรี ผู้ผลิตน้ําผลไม้ และเครื่องดื่มเพื่อสุขภาพ ซึ่งได้ร่วมหารือแนวทางการขยายกิจการฯ และให้กําลังใจผู้ประกอบการ โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ร่วมหารือ
รัฐบาลไทย-ข่าวทำเนียบรัฐบาล-ออมสิน ปิดปรับปรุงระบบงานบัตรเครดิต และสินเชื่อบัตรเงินสดตั้งแต่ตี 4 ถึง 6 โมงเช้า ของเช้าวันนี้ (19 ม.ค.60)
วันพฤหัสบดีที่ 19 มกราคม 2560
ออมสิน ปิดปรับปรุงระบบงานบัตรเครดิต และสินเชื่อบัตรเงินสดตั้งแต่ตี 4 ถึง 6 โมงเช้า ของเช้าวันนี้ (19 ม.ค.60)
ธนาคารออมสิน แจ้งปิดระบบบัตรเครดิต และสินเชื่อบัตรเงินสด เพื่อพัฒนาและเพิ่มประสิทธิภาพการให้บริการ เช้าวันพฤหัสบดีที่ 19 มกราคม 2560 ตั้งแต่ ตี 4 ถึง 6 โมงเช้า (04.00 – 06.00 น.) รวม 2 ชั่วโมง
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า เพื่อพัฒนาและเพิ่มประสิทธิภาพการให้บริการ ธนาคารออมสินจึงขอดําเนินการปิดระบบงานที่เกี่ยวข้องกับบัตรเครดิตและสินเชื่อบัตรเงินสดเป็นการชั่วคราว ในช่วงเช้าวันพฤหัสบดีที่ 19 มกราคม 2560 เวลา 04.00 - 06.00 น. รวมระยะเวลา 2 ชั่วโมง ซึ่งจะทําให้ลูกค้าไม่สามารถใช้บริการในบางธุรกรรมของธนาคารออมสินได้ ได้แก่ ใช้บริการรูดซื้อสินค้าและบริการผ่านเครื่องอนุมติวงเงิน (EDC) ที่ร้านค้ารับบัตร ผ่านระบบ VISA Stand-in ในวงเงินตามที่ธนาคารกําหนด, ไม่สามารถซื้อสินค้าและบริการผ่านทางอินเตอร์เน็ต (Online Shopping) และ ไม่สามารถถอนเงินสดที่ตู้ ATM ทั้งตู้ธนาคารออมสินและตู้ธนาคารอื่นๆ ได้ จึงต้องขออภัยลูกค้าทุกท่านในความไม่สะดวกครั้งนี้
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115 หรือ MyMo Call Center 1143
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ปลัดกอบชัยฯ เยี่ยมชมและให้กำลังใจผู้ประกอบการ OTOP SMEs  ที่นำสินค้าอุปโภคบริโภคที่มีคุณภาพได้มาตรฐานมาจำหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด"
วันอังคารที่ 30 มิถุนายน 2563
ปลัดกอบชัยฯ เยี่ยมชมและให้กําลังใจผู้ประกอบการ OTOP SMEs  ที่นําสินค้าอุปโภคบริโภคที่มีคุณภาพได้มาตรฐานมาจําหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด"
นายกอบชัย สังสิทธิสวัสดิ์ ปลัดกระทรวงอุตสาหกรรม เยี่ยมชมและให้กําลังใจผู้ประกอบการ OTOP SMEs  ที่นําสินค้าอุปโภคบริโภคที่มีคุณภาพได้มาตรฐานมาจําหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด" ณ บริเวณ ชั้น 1 อาคารสโมสรกระทรวงอุตสาหกรรม
วันนี้ (30 มิถุนายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม ให้เกียรติเยี่ยมชมและให้กําลังใจผู้ประกอบการ OTOP SMEs จากคณะกรรมการส่งเสริมการดําเนินงานพัฒนาประสิทธิภาพองค์กร กลุ่มที่ นําสินค้าอุปโภคบริโภคที่มีคุณภาพได้มาตรฐานมาจําหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด" ในระหว่างวันที่ 29 มิถุนายน - 3 กรกฎาคม 2563 ณ บริเวณ ชั้น 1 อาคารสโมสรกระทรวงอุตสาหกรรม(อาคารนารายณ์)